CELEX: 32011D0096
Language: ro
Date: 2011-02-11 00:00:00
Title: 2011/96/UE: Decizia Comisiei din 11 februarie 2011 privind închiderea conturilor prezentate de România pentru cheltuielile finanțate în cadrul Programului special de preaderare pentru agricultură și dezvoltare rurală (SAPARD) în 2007 [notificată cu numărul C(2011) 759]

12.2.2011   
            
            
               RO
            
            
               Jurnalul Oficial al Uniunii Europene
            
            
               L 38/42
            
         DECIZIA COMISIEI
   din 11 februarie 2011
   privind închiderea conturilor prezentate de România pentru cheltuielile finanțate în cadrul Programului special de preaderare pentru agricultură și dezvoltare rurală (SAPARD) în 2007
   [notificată cu numărul C(2011) 759]
   (Numai textul în limba română este autentic)
   (2011/96/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1268/1999 al Consiliului din 21 iunie 1999 privind asistența comunitară destinată măsurilor de preaderare pentru agricultură și dezvoltare rurală în țările candidate din Europa Centrală și de Est în perioada de preaderare (1),
   având în vedere Regulamentul (CE) nr. 2222/2000 al Comisiei din 7 iunie 2000 de stabilire a normelor financiare de aplicare a Regulamentului (CE) nr. 1268/1999 al Consiliului privind asistența comunitară destinată măsurilor de preaderare pentru agricultură și dezvoltare rurală în țările candidate din Europa Centrală și de Est în perioada de preaderare (2), în special articolul 13,
   având în vedere Acordul de finanțare multianual încheiat cu România la 2 februarie 2001, în special secțiunea A articolul 11 din anexa la acesta,
   având în vedere Regulamentul (CE) nr. 248/2007 al Comisiei din 8 martie 2007 privind măsurile referitoare la acordurile de finanțare multianuale și acordurile de finanțare anuale încheiate pe baza programului SAPARD, precum și la tranziția de la programul SAPARD la programele de dezvoltare rurală (3) coroborat cu acordurile de finanțare multianuale menționate la punctul 1 din anexa II la regulamentul respectiv, în special secțiunea A articolul 11 din anexa la aceste acorduri,
   după consultarea Comitetului pentru fondurile agricole,
   întrucât:
   
               (1)
            
            
               Comisia, acționând în numele Uniunii Europene, a încheiat cu România acorduri de finanțare multianuale (MAFA) care stabilesc cadrul tehnic, juridic și administrativ pentru executarea Programului Special de Preaderare pentru Agricultură și Dezvoltare Rurală (Sapard).
            
         
               (2)
            
            
               Secțiunea A articolul 11 din anexa la MAFA prevede adoptarea de către Comisie a unei decizii de închidere a conturilor. În temeiul Regulamentului (CE) nr. 248/2007, dispoziția respectivă continuă să se aplice pentru România.
            
         
               (3)
            
            
               Termenele acordate țărilor beneficiare pentru transmiterea către Comisie a documentelor solicitate au expirat.
            
         
               (4)
            
            
               Prin Decizia C(2008) 5524 a Comisiei din 30 septembrie 2008 au fost închise conturile Bulgariei și Croației. În așteptarea examinării informațiilor suplimentare solicitate României, decizia privind conturile acestei țări nu a putut fi însă adoptată în acel stadiu.
            
         
               (5)
            
            
               Informațiile suplimentare au fost între timp transmise. Controalele efectuate permit Comisiei să ia o decizie cu privire la integralitatea, exactitatea și veridicitatea conturilor prezentate de Agenția SAPARD.
            
         
               (6)
            
            
               Prezenta decizie se adoptă pe baza informațiilor contabile și nu aduce atingere posibilității de care dispune Comisia de a decide ulterior excluderea de la finanțarea din partea UE a cheltuielilor care nu au fost efectuate în conformitate cu Regulamentul (CE) nr. 2222/2000,
            
         ADOPTĂ PREZENTA DECIZIE:
   Articolul 1
   Se închid conturile Agenției SAPARD situate pe teritoriul României, care privesc cheltuielile finanțate din bugetul general al Uniunii Europene în 2007.
   Articolul 2
   Cheltuielile și fondurile primite de la UE pentru exercițiul financiar 2007, declarate la 31 decembrie 2007, și activele deținute de această țară beneficiară în numele UE la 31 decembrie 2007, care trebuie închise în temeiul prezentei decizii, sunt stabilite în anexă.
   Articolul 3
   Prezenta decizie se adresează României.
   
      Adoptată la Bruxelles, 11 februarie 2011.
      
         
            Pentru Comisie
         
         Dacian CIOLOŞ
         
            Membru al Comisiei
         
      
   
   
      (1)  JO L 161, 26.6.1999, p. 87.
   
      (2)  JO L 253, 7.10.2000, p. 5.
   
      (3)  JO L 69, 9.3.2007, p. 5.
   
      ANEXĂ
      
         Închiderea conturilor Agenției SAPARD din România
      
      
         Exercițiul financiar 2007
      
      
         Cheltuieli și fonduri primite de la UE pentru exercițiul financiar 2007, declarate la 31 decembrie 2007
      
      
                  (toate sumele sunt exprimate în euro)
               
            
                  Țara beneficiară
               
               
                  Declarația D2
                  Contribuția UE
                  Exercițiul financiar 2007
               
               
                  Contribuția UE închisă prin prezenta decizie
               
               
                  Contribuția UE disociată prin prezenta decizie
               
               
                  Total b + c
               
               
                  Ajustări (1)
                  
               
               
                  Fonduri primite de la UE (D1)
               
               
                  Diferența care trebuie recuperată sau plătită
                  Exercițiul financiar 2007 (2)
                  
               
            
                   
               
               
                  a
               
               
                  b
               
               
                  c
               
               
                  d
               
               
                  e
               
               
                  f
               
               
                  g = d - e - f
               
            
                  România
               
               
                  260 601 503,20
               
               
                  260 601 503,20
               
               
                  0,00
               
               
                  260 601 503,20
               
               
                  39 204,26
               
               
                  260 464 956,44
               
               
                  97 342,50 (3)
                  
               
            
         
      
         Active deținute de țările beneficiare în numele UE la 31 decembrie 2007
      
      
                  (toate sumele sunt exprimate în euro)
               
            
                  Țara beneficiară
               
               
                  CONTUL EURO
                  soldul închis prin prezenta decizie
               
               
                  CONTUL EURO
                  soldul disociat prin prezenta decizie
               
               
                  DEBITE
                  închise prin prezenta decizie
               
               
                  DEBITE
                  disociate prin prezenta decizie
               
            
                   
               
               
                  h
               
               
                   
               
               
                  i
               
               
                   
               
            
                  România
               
               
                  815 476,50
               
               
                  0,00
               
               
                  2 735 476,31 (4)
                  
               
               
                  0,00
               
            
         (1)  Această sumă reprezintă ajustările efectuate de autoritățile române în cheltuielile declarate Comisiei pentru EF 2007 în cursul perioadelor ulterioare, ca urmare a sumelor recuperate la măsura 3.3.
      
         (2)  Această sumă reprezintă diferența matematică dintre suma închisă și cea rambursată pentru exercițiul financiar 2007, fără a lua în considerare avansurile plătite în anii precedenți. Serviciile Comisiei nu se angajează să recupereze sau să plătească vreo sumă la data prezentei decizii.
      
         (3)  Diferența de [-97 342,50euro] este rezultatul operației matematice dintre suma de [97 452,16 euro] reprezentând cheltuielile declarate, dar nerambursate de Comisie în urma evaluării rapoartelor de reefectuare pentru măsura 3.3, suma de [– 92,69 euro] reprezentând corecțiile efectuate de autoritățile române în 2007 pentru D1 2006, suma de [– 18,36 euro] rezultând din utilizarea unui curs de schimb incorect pentru trei recuperări, conform explicațiilor OC, și suma de [1,39 euro] rezultând din rotunjire.
      
         (4)  Sumele nu iau în considerare dobânzile acumulate pe debite.